Document ID: /roh_data/filtered/fineweb-2-filterrobots_roh.jsonl.gz/59664

Uniun Europeica prolunghescha las sancziuns cunter la Russia
- Mardi, 21.6.2016, 17:02
Ils delegads dals 28 stadis commembers han decis a Brüssel da prolungar las sancziuns economicas cunter la Russia per ulteriurs 6 mais fin la fin da schaner 2017.
La raschun da prolungar las sancziuns sajan ils progress insuffizients en il process da pasch per l’Ucraina.
Instradà las sancziuns cunter la Russia aveva l'Uniun Europeica il fanadur 2014 pervi dal sustegn da separatists en l’ost da l’Ucraina. Las sancziuns sa drizzan cunter las bancas statalas, l'import ed export da material militar e cunter l'industria da gas ed ieli.
RR novitads 15:00